
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS LĖŠŲ SKYRIMO PREMIJOMS GABIEMS MOKINIAMS IR JUOS RUOŠUSIEMS MOKYTOJAMS“

2026 m. liepos 22 d.
Kretinga

1. Parengto sprendimo projekto tikslai ir uždaviniai.
[bookmark: _Hlk121229095]Šio sprendimo projekto tikslas – vadovaujantis Kretingos rajono savivaldybės gabių mokinių ir jų mokytojų skatinimo tvarkos aprašu, patvirtintu Kretingos rajono savivaldybės tarybos 2023 m. sausio 26 d. sprendimu Nr. T2-11 „Dėl Kretingos rajono savivaldybės gabių mokinių ir jų mokytojų skatinimo tvarkos aprašo patvirtinimo“, skirti pinigines premijas gabiems mokiniams ir juos ruošusiems mokytojams už pasiektus aukštus rezultatus dalykų olimpiadose, konkursuose, kituose renginiuose, meno, sporto srityse, abiturientams, valstybinius brandos egzaminus išlaikiusiems 100 balų, ir abiturientams, gavusiems brandos atestatus su pagyrimu.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono bendrojo ugdymo ir neformaliojo vaikų švietimo ir formalųjį švietimą papildančio ugdymo mokyklų, sporto klubų gabiems mokiniams ir juos ruošusiems mokytojams skatinimo premijų lėšos skiriamos vadovaujantis Kretingos rajono savivaldybės gabių mokinių ir jų mokytojų skatinimo tvarkos aprašu (toliau – Aprašas), patvirtintu Kretingos rajono savivaldybės tarybos 2023 m. sausio 26 d. sprendimu Nr. T2-11 „Dėl Kretingos rajono savivaldybės gabių mokinių ir jų mokytojų skatinimo tvarkos aprašo patvirtinimo“.
Paraiškas skirti premijas šimtukininkams pateikė Kretingos Jurgio Pabrėžos universitetinė gimnazija, Kretingos rajono Salantų gimnazija ir viešoji įstaiga Pranciškonų gimnazija. Premijos skiriamos 13 mokinių ir juos ruošusiems mokytojams. Vadovaujantis Aprašu, premiją gauna abiturientas už kiekvieną egzaminą, kuris buvo įvertintas 100 balų, ir abiturientą ruošęs mokytojas. 2026 metais mokiniai iš viso gavo 14 šimtukų.
Paraišką skirti premiją brandos atestatą su pagyrimu gavusiems abiturientams pateikė viešoji įstaiga Pranciškonų gimnazija (2 mokiniai).
[bookmark: _Hlk203554160]Paraiškas skirti premiją dalykų olimpiadų, konkursų ar kitų renginių laimėtojams, meno ir sporto sričių prizininkams pateikė Kretingos Jurgio Pabrėžos universitetinė gimnazija, viešoji įstaiga Pranciškonų gimnazija, Kretingos rajono Salantų gimnazija, Kretingos meno mokykla, Kretingos sporto mokykla, VšĮ „Minijos futbolo akademija“, Kretingos karatė kiokušin klubas „SHODAN“, dziudo sporto klubas „Ardonas“ ir VšĮ „Ritmas Kretinga“.
3. Kokių rezultatų laukiama.
Įgyvendintas Kretingos rajono savivaldybės gabių mokinių ir jų mokytojų skatinimo tvarkos aprašas, patvirtintas Kretingos rajono savivaldybės tarybos 2023 m. sausio 26 d. sprendimu Nr. T2-11 „Dėl Kretingos rajono savivaldybės gabių mokinių ir jų mokytojų skatinimo tvarkos aprašo patvirtinimo“, ir tikslingai paskirtos piniginės premijos gabiems mokiniams ir juos ruošusiems mokytojams.
4. Lėšų poreikis ir šaltiniai.
Lėšos premijoms skiriamos iš Kretingos rajono savivaldybės Švietimo programos Nr. 08 priemonės 1.2.2.14 „Renginių mokyklos bendruomenėms, mokinių su negalia kelionių organizavimui, mokyklinės dokumentacijos bei programinės įrangos įsigijimas ir administravimas“. Aprašui įgyvendinti 2026 m. suplanuota 41000 Eur. Sprendimo projektui įgyvendinti reikalinga suma – 20085 Eur. 
5. Kiti sprendimui priimti reikalingi pagrindimai, skaičiavimai ar paaiškinimai.
Nėra. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ar autorių grupės.
Švietimo skyriaus vyr. specialistė Lina Jadenkuvienė.
